**ΔΕΛΤΙΟ ΤΥΠΟΥ**

**«Φαγητό για όλους» για την ενίσχυση των συσσιτίων της Μητρόπολης**

Με αφορμή τις Άγιες Ημέρες των Χριστουγέννων, η Κοινότητα Φλώρινας διοργανώνει και φέτος την ετήσια φιλανθρωπική της δράση για την ενίσχυση και την αλληλεγγύη αδύναμων συμπολιτών μας.

Η δράση «Φαγητό για όλους», η οποία συνεπικουρείται από την Μητρόπολη Φλωρίνης, Πρεσπών και Εορδαίας, έχει ως στόχο την ευαισθητοποίηση και κινητοποίηση φορέων, συλλόγων, επιχειρήσεων και πολιτών, προκειμένου να συγκεντρωθούν τρόφιμα για τα συσσίτια της Μητρόπολης.

Σήμερα, η Μητρόπολή μας προσφέρει σε ημερήσια βάση 180 μερίδες φαγητού σε συμπολίτες μας, στο σύνολο του Δήμου Φλώρινας, στηρίζοντας τους έμπρακτα και δείχνοντας το κοινωνικό της πρόσωπο.

Η φιλανθρωπική δράση θα διαρκέσει από την Πέμπτη 1 Δεκεμβρίου μέχρι την Πέμπτη 15 Δεκεμβρίου 2022 και η συλλογή των τροφίμων θα γίνεται καθημερινά στους χώρους του Εκκλησιαστικού Γηροκομείου.

Καλούμε φορείς, συλλόγους, επιχειρήσεις και πολίτες να στηρίξουν για άλλη μια φορά αυτήν την προσπάθεια για να χαρίσουμε όλοι μαζί αγάπη και χαμόγελα στους συμπολίτες μας.

Για περισσότερες πληροφορίες μπορείτε να απευθύνεστε στα τηλέφωνα:

* 2385351020 (Κοινότητα Φλώρινας)
* 2385028869 (Γηροκομείο Φλώρινας)
* 6974816616 (Πρόεδρος Κοινότητας Φλώρινας)

καθώς και στο e-mail: [koinflo@cityoflorina.gr](mailto:koinflo@cityoflorina.gr) ή στη σελίδα facebook [Φλώρινα - Φαγητό για όλους](https://www.facebook.com/%CE%A6%CE%BB%CF%8E%CF%81%CE%B9%CE%BD%CE%B1-%CE%A6%CE%B1%CE%B3%CE%B7%CF%84%CF%8C-%CE%B3%CE%B9%CE%B1-%CF%8C%CE%BB%CE%BF%CF%85%CF%82-105190274301209)

Στη δράση συμμετέχουν:

* Ιερά Μητρόπολη Φλωρίνης, Πρεσπών και Εορδαίας
* Περιφερειακή Ενότητα Φλώρινας
* Δήμος Φλώρινας
* Πανεπιστήμιο Δυτικής Μακεδονίας
* Διεύθυνση Πρωτοβάθμιας Εκπαίδευσης Φλώρινας
* Διεύθυνση Δευτεροβάθμιας Εκπαίδευσης Φλώρινας
* Επιμελητήριο Φλώρινας
* Εργατοϋπαλληλικό Κέντρο Φλώρινας
* 9η Μηχανοποιημένη Ταξιαρχία Πεζικού
* 1ο Σύνταγμα Πεζικού
* Αστυνομική Διεύθυνση Φλώρινας
* 3η Μοίρα Σταθμού Ελέγχου και Προειδοποίησης (ΜΣΕΠ)
* Πυροσβεστική Υπηρεσία Φλώρινας